สวัสดีครับพอดีอยากจะถามเรื่องหลังมีเพศสัมพันผมซื้อยาคุมกำเนิด มาให้แฟนกิน แล้วผ่านไปอีกประมาณ 12 ชั่วโมงผมซื้อยาคุมฉุกเฉินให้แฟนกิน มันจะเป็นไรไหมครับ แล้วประสิทธิภาพมันได้ผลมากน้อยแค่ไหนครับ
สวัสดีค่ะ การป้องกันการตั้งครรภ์หลังจากที่มีเพศสัมพันธ์ไปแล้ว คือการทานยาคุมฉุกเฉิน โดยควรทานให้เร็วที่สุดหลังจากที่มีเพศสัมพันธ์ แต่ไม่เกิน 72 ชั่วโมง ดังนั้น หากได้ทานยาคุมฉุกเฉินภายใน 12 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ อย่างไรก็ตาม หากเป็นยาชนิดที่มี 2 เม็ดใน 1แผง อย่าลืมทานเม็ดที่ 2 หลังจากเม็ดแรก 12 ชั่วโมงค่ะ ส่วนยาคุมกำเนิดที่ทานไปก่อนยาคุมฉุกเฉินนั้น ยาคุมจะยังไม่สามารถออกฤทธิ์ช่วยป้องกันการตั้งครรภ์ได้ ต้องทานไปแล้วอย่างน้อย 7 วันก่อนค่ะ อย่างไรก็ตาม หากเพิ่งทานเป็นแผงแรก หลังจากนี้ไป ควรใช้ถุงยางอนามัยร่วมไปด้วยทุกครั้งก่อนค่ะ เนื่องจากยาคุมกำเนิดอาจยังไม่สามารถออกฤทธิ์ได้เต็มประสิทธิภาพค่ะ